cyanic-selkie/wikianc huggingface dataset:
Padania
Geografìa
Dae sos annos '60 in sùsu, su giornalista Gianni Brera at impreàu su favèddu "Padania" pro inditàre tottu su trèttu chi, a sos tempos de Catone su Betzu, fit sa Gallia Tzisalpìna. Sèmper in cussu periodu, su vocabulu fit tèntu in cunsideru comènte sinònimu sìmpre de sa Badde de su Po e, de gài, posta puru in Enciclopedia Universo in su 1965 e in su Ditzionàriu italianu Devoto-Oli de su 1971.
Atteru imprèu de su nùmen bi at pro lu assotziàre chin sas limbas Gallo-Italicas e, a bìas, pro tottus sas limbas chi, pèri sa Lìnia de Rimini-La Spezia, partìan s'Italia de Sùsu dae cussa tzentrale.
Politica e issèntzia politica
Su primu politicu a fàcher imprèu largu de su favèddu est istàu Guido Fanti, politicu de su Partidu Comunista Italianu chi est istàu presidente de s'Emilia-Romagna dae su 1970 a su 1976 e chi, ind un'intervista chin La Stampa, pro paràre fronte a su potere tzentrale aìat propòstu de fravicàre una macroregione chi cumprendìat su Venetu, sa Emilia-Romagna, sa Liguria, su Piemonte e sa Lombardia.
In su 1993 Robert D. Putnam, unu issentziàdu politicu de s'Universidàde de Harvard, aìat iscrìttu unu lìberu intitulàu Making Democracy Work: Civic Traditions in Modern Italy ("Facher Funtzionàre sa Democratzìa: Traditziones Tzivicas in s'Italia Moderna"), in ube su "tzìvile Nord" de s'Italia lu fàchen sas traditziones dèpias a s'influèntzia de s'edade comunale in su seculu de X. Sa teoria de Putnam la at reconnòtta Stefano B. Galli, unu issentziàdu politicu padanista, comènte fonte pro nàrrer itte est sa Padania. Isse che pònet in intro fìntzas sas regiones de sa Toscana, Marche e Umbria ca, a pàrrer suo, pàris chin s'Italia de Sùsu cumpàrtin sa matessi traditzione tzivica.
Gilberto Oneto, unu dissìpulu de Miglio, at fattu chìrca manna a pìzu de sas traditziones e curtura de su Nord pro bi atzapàre una carchi evidentzia de s'esistentzia de sa Padania. Fìntzas s'istoricu e limbìsta Sergio Salvi at difèsu su cuntzèttu de Padania. S'esistèntzia ebbìa de una "natzione padana", peròe, la an criticàda in medas, a cumintzàre dae su Sotziu Geograficu Italianu e s'istoricu Paolo Bernardini, chi est imbètzes pro apozàre su natzionalismu venetu. Angelo Panebianco, atteru issentziàdu politicu, at affìrmau chi, mancàri chi no sìat galu in locu una "natzione padana", custa dìat pòder puru naschìre in benidòre. postu chi tottus sas natziones sun un imbèntu istoricu-politicu.
Istados crutzados
Su Levante
Sos primos batos Istados Crutzados fiant criados un su Levante de sighida de sa Prima Crutzada:
Su primu istadu crutzadu, sa Contea de Edessa, fiat fundada in su 1098 e fiat durada fintzas a su 1149.
Su Printzipadu de Antiòchia, fundadu in su 1098, fiat duradu fintzas a su 1268.
Su Regnu de Gerusalemme, fundadu in su 1099, fiat duradu fintzas a su 1291, cando sa tzitade de Acri fiat ruta. S'agataiant fintzas medas istados vassallos de ru Regnu de Gerusalemme, intre chi:
Su Printizpadu de Galilea
Sa Sennoria de Transgiordània
Sa Sennoria de Sidone
Sa Contea de Trìpoli, fundada in su 1104, cun Trìpoli conchistada in su 1109, fiat durada fintzas a su 1289.
Tzipru
S'ìsula de Tzipru fiat bèndida dae Ricardu I a Guidu de Lusignanu in su 1192. S'ìsula fiat abarada suta poderiu de sa dinastia de sos Lusignanos fintzas a su 1489 cando s'ùrtima reina lusignana aiat dèpidu bèndere s'ìsula a sa Repùblica de Venètzia.
In sos Balcanos
A pustis de sa de bator crutzadas, is teritòrios de s'impèriu bizantinu fiant istados partidos in istados diferentes, a comintzare de sa gasi narada "Francocratzia" (in gregu: Φραγκοκρατία).
Grètzia
Durante sa de bator crutzadas, s'impèriu bizantinu fiat conchistadu e partzidu in bator istados:
S'impèriu latinu in Costantinòpoli chi aiat custrintu s'imperadore gregu de Bisàntziu a si mudare in Nitzea
Su Regnu de Tessalònica
Su Ducadu de Atene
Su Printzipadu de Acaja
A fatu de sa de bator crutzadas, Venètzia aiat criadu in su mare Egeu su Ducadu de s'artzipèlagu (connotu fintzas comente Ducadu de Naxos). Tessalònica e s'Impèriu latinu fiant torrados a conchistare dae sos bizantinos in su 1261. Sos de s'areu de sos crutzados aiat sighidu a guvernare in Atene, in su Peloponnesu e in Morea fintzas a su de 15 sèculos, cando s'àrea fiat conchistada dae s'impèriu Otomanu.
S'òrdine militare de sos Cadderis Ospitaleris de Santu Giuanne de Gerusalemme si fiat acussorgiadu in Rodi (e in àteras isuleddas in sos intòrrios de s'Egeu) in su 1310, in ue aiat aguantadu fintzas a su 1522 gratzias a s'acudimentu de afòrtios, època a pustis de chi fiant istados bogados dae sos Otomanos eaiant agatadu aprigu in Malta.
Tzinesos
Si narat tzinesu o cinesu calesisiat persone o zente assotziada a sa Tzina (o Cina), siat pro chistiones de erentzia, natzionalidade, tzitadinàntzia, residentzia o ateru.
Ateros contos
Paritzos grupos etnicos bivent in Tzina. Siat issos, siat zente chi bi tenet ligamine, si podet narrer "tzinesu".
Sos tzinesos Han, su grupu prus mannu in Tzina, si podent cunsiderare comente a cussos "etnicos"; sos Han fachent majoria o manoria manna in ateros istados foras de Tzina, e cumprendent su 19% de su genere umanu.
Ateros sunt sos Zhuang, Hui, Manchu e Uiguros. Sa Republica Populare Tzinesa bi nde reconnoschet 56, cun calicunu chi est in regiones amministrativas ispetziales. Taiwan, de manera ufitziale, reconnoschet sa presentzia de 14 tribù de indigenos, chi paris cun ateras fachent su 2% de sa populatzione taiwanesa. Sa lista de grupos etnicos in Tzina depet cumprender cussos de Tzina propria e Taiwan.
A tempus de gubernu Qing, su faveddu "populu tzinesu" (中國之人 Zhōngguó zhī rén) fit in impreu pro inditare totus sos chi fint suzetos a s'Imperju de Mesu, cumprendende Han, Manchu e Mongolos.
Zhonghua minzu (tzinesu fattu simpre: 中华民族; tzinesu classicu: 中華民族; pinyin: Zhōnghuá Mínzú) o "natzione tzinesa" est unu cuntzettu chi brincat làcana etnica e cumprendet sos 56 grupos etnicos in Tzina chi si reconnoschiat dae, a su mancu, s'epoca Qing (1644–1911). "Zhonghua minzu" si naraiat tambene in sa Republica Tzinesa (1911-1949) pro inditare 5 grupos etnicos ebbìa. Custu faveddu nche at bocadu zhongguo renmin (中国人民), populu tzinesu, in impreu cando bi aiat Mao Zedong.
2023
Su 2023 (MMXXIII in nùmeros romanos) est un'annu de su de XXI sèculos incumintzadu in sa die de domìnigu.
S'ONU dd'at decraradu:
Nicosia
In Nicosia s'agatat sa sede de su gubernu e de su parlamentu de sa Repùblica de Cipro.
Sa parte setentrionale de sa bidda est capitale de sa Repùblica Turca de Cipro-Nord, chi ghiat sa parte nord de s'ìsula, reconnòschida comente indipendente isceti de sa Turchia. Pro sa comunidade internatzionale est imbetzes territòriu ocupadu de is turcos cun s'invasione de su 1974.
Simon & Garfunkel
Simon & Garfunkel sunt istados unu duo musigale ameriganu formadu dae Paul Simon su cantautore e Art Garfunkel su cantadore. Ambos aiant custituìdu su grupu Tom & Jerry in 1957 e aiant tentu su primu èsitu issoro con sa fasca "Hey, Schoolgirl". Comente Simon & Garfunkel, su duo aiat logradu numenada in su 1965, mescamente gràssias a s'individuale truncaràdios "The Sound of Silence".
Sa mùsiga issoro fiat istada impreada de banda sonora in sa pellìcula famada "S'indutoradu" (1967) cun Dustin Hoffman e Annie Bancroft, faghende-los galu prus cunnotos a su pùbrigu.
Charles Aznavour
Cojuadu tres boltas ad appidu 6 fizos. At cantadu in pius de 60 films, ad iscrittu pius de milli cantones, at cantadu in 5 limbas, at bendidu pius de 100 milliones de discos, Charles Aznavour est oe su cantante frantzesu pius connottu in su mundu.
Su 26 de nadale de su 2008, su presidente de sa Republica Armena, Serge Sarkissian, l'at coferidu sa citadinantzia onoraria. In frealzu de su 2009, Charles Aznavour ada azettadu de faghere s'imbasciadore de Armenia in Ivizera. Charles Aznavour est finas su Rappresentante permanente de s'Armenia presso s'ONU de Ginevra.
Agganzos dae fora
Situ uffitziale
Captains Courageous
Captains Courageous (in sardu:Cabitanos balentes]] est unu romanzu ingresu de su 1897 iscritu dae Rudyard Kipling, chi narat sas abenturas de Harvey Cheyne Jr. su bindigarzu, fizu imberriadu de unu cabotatzu de sos caminos de ferru, a pustis chi est sarvadu dae una barca de pisca in s'Atràntigu de su nordu. Su romanzu fiat istadu pubrigadu pro sa prima bia in pasias in sa rebista britànniga “McClure's”, cumintzende cun s'edissione de santandria de 1.896.
Su tìtulu de su libru benit dae sa ballada “Mary Ambree”, chi printzìpiat gasi: “Sos cabitanos balentes, chi sa morte no atemorit”. Kipling aiat impreadu anteriormente su matessi tìtulu pro un'artìgulu subra de sos òmines de afares comente abentureris noos, pubrigadu in “The Times” su 23 de santandria de 1892.
Su romanzu no est istadu bortadu mai in sardu.
Inredu
Harvey Cheyne est su fizu imberriadu de unu cabotatzu de sos caminos de ferru e de muzere sua, ch'istant in Santu Diegu, California. A pustis de ruer a modde dae una nae transatràntiga a papore e de esser sarvadu dae piscadores a largu dae su Newfoundland, Harvey Cheyne su zòvanu non resessit a los cumbincher a lu batire torra lestramente a unu portu e nemancu de su fatu de esser ricu. Disko Troop, cabitanu de sa “We're here” (“Semus inoghe”), li cùmbidat unu traballu de membru de echipazu finamentras a cando torrent a portu. No tenende issèberu, Harvey atzetat.
Sa mama de Harvey recumpensat su marineri chi aiat sarvadu fizu suo dae s'afogamentu. Su babu de Harvey recumpensat su Cabitanu Troop leende in servìtziu fizu suo Dan pro chi traballet in sa frota sua prestizosa de beleris lestros chi trasportant te. Isse est meda ditzosu de sa maturidade de fizu suo, s'acapiadura intre issos mezorat e Harvey detzidit de cumintzare sa carrera sua in sas lìnias de navegadura de su babu.
Rugby
Su giogu de su rugby est dividìu in tres codicis de regolamentu: su rugby a 15, su prus diffùndiu, su rugby a 13 e su rugby a 7, gestius de 2 federazionis e organismus internazionalis diversus ca no funti collegaus fra issus, is variantis a 15 e a 7 dipendint de sa propriu federazioni internazionali (Rugby Football Union), invecis sa varianti a 13 dipendit de sa Rugby Football league. Est definiu unu sport de combattimentu e de situazioni. Est unu sport de toccamentu e de combattimentu poitta sa cumparanzia fisica fra is giogadoris ddu at sempri in su giogu. Est definiu peri unu giogu de situazioni poitta cun is annus est sempri prus importanti sa capacidadi de cumprendiri su contestu de su momentu (momentu tatticu) aundi ogna parti de sa partìa si svilupat in manera cuncreta. Sa definizioni de is ruolus, candu su giogu torrat a partiri de una situazioni firma, parit, in su rugby de oi, limitanti, bitta sa necessitadi, po ogna giogadori, de s'adattai a ogna posizioni in campu e a ogna fasi de giogu.
Si giogat cun d-una boça ovali e in 15 giogadoris. Sa boça si pigat cun is manus o cun is peis, ma si poit passai cun is manus sceti in fatu. Si faint cincu puntus faendi "meta", est a nai crakendi sa boça a terra innantis a sa lìnea de meta. Candu si fait meta si poit tirai cun is peis in mesu a is palus de sa porta e fai atrus duus puntus. Nci funt tres puntus po sa punitzioni e po su "drop" - una puntada de pei pighendi sa boça candu est bolendi - (sempri in mesu a is palus).
Storia
Sa liggenda apponit a William Webb Ellis, unu studianti de sa scola de Rugby, s'invenzioni de s'omonimu giogu: in su 1823, in occasioni de una partia de football giogau cun regolas ancora no standard, William Webb Ellis iat arregortu sa boccia cun is manus e iat incumenciau a curriri conca a sa linia de fundu campu avversaria streccandudedda addai de sa linia de fundu campu aboxinandu: "META!". Custu stremu maravigliada ed incuriosada medas personas, ca tandu iant incumenciau a praticai custu "sport". In onori de William Webb Ellis ddu est a immoa ancora una statua de brunzu a innanti a sa scola auba est stetiu "imbentau" su mannu sport de su rugby. Sa farta de s'uniformidadi in is regolas intr'e is barius ettus de giogai a football iat causau una prima, manna, scissioni: in su 1863 is rappresentantis de unu grupu de club inglesus iat decidiu de adottai is Regolas de Cambridge, in parti mudadas, e iant fundau sa Football Association, e anti aicci fattu nasciri su chi at a essiri connottu comenti Association Football o Soccer. Is club ca iant mantenniu is Regolas de Rugby iant fundau, peri issus, in su 1871, s'organismu offissiali insoru, sa Rugby Football Union.
Sa segunda partidura est avvennia a intru de sa Rugby Football Union in su 1895 candu, po problemas socialis e economicus, calincunu club de su nord de s'Inghilterra iat formanu sa Northern Rugby Football Union, divennia a pustis sa Rugby Football League, custa a lestru iat incumenciau a mudai grandu partis de is regolas, erribbandu a tenni una versioni de su rugby football meda diversa de sa ca fut gestia de sa RFU.
De is annus '90 a innantis, cun su professionismu, meda est mudau, totu su sistema depit criai giogadoris professionistas de artu livellu, is clubs si funti assoziaus in franchigias, est erribada s'attenzioni mediatica e cun issa sponsor esigentis, peri su regolamentu s'est avvesau a is esigenzias mudadas favoressendu sempri de prus sa spettacularidadi de su giogu invecis de is fasis firmas. Calincunu ritu po is professionistas de su traballu no nc'est prus, ma su spiritu de s'origini est abarrau su matessi e accanta a su professionismu abarrant ancora medas clubs dilettantisticus.
In Noa Zelanda, Galles e in particulari in Llanelli in sa contea de Carmarthenshire, Cornovaglia, Scozia, County Limerick in Irlanda, Languedoc in sa Francia meridionali e is Isulas Pacificas su rugby union est populari intre is classis de is traballadoris. Eppuru su rugby league benit cunsiderau su Sport de is classis de traballadoris in is conteas inglesas de Yorkshire, Lancashire e Cumbria, e in is stadus australianus de New South Wales e Queensland. In su Regnu Uniu, su rugby union benit medas bortas tzerriau de is fan "rugger". In calincuna regioni su kick off benit mutìu "Rug Off".
Po comenti est fattu su sport (inci funti medas contattus in is partìas intre is giogadoris), su mundu de su rugby no permittit su cumportamentu antisportivu, poitta peri una infrazioni pitica de is regulas iat a podiri fai benni infortunius serius o adderettura sa morti. Propriu po custu is federazionis faint is regulas prus cirdinas.
=Rugby a 15=
Mannarias de campu de giogu
Sa lizza est cumposta de su campu de giogu e de s'area de sa meta. Su campu de giogu no deppit essi prus longu de 100 metrus e prus largu de 70 metrus. A pustis de sa linia de meta ddu at s'area de meta ca deppit essi tra is 10 e is 22 metrus de longaria, in modu ca sa longaria massima de su campu siat de 144 metrus massimu. Sa longaria e sa largaria de s'area de giogu deppint essi su prus possibili accanta a is mesuras indicadas. Su campu de giogu est dividìu in 2 de sa linia (continua) de metadi campu, in dogna metadi funti tiradas atras linias parallelas a sa linia de mesanìa: Is gennas a forma de "H" s'agatant in mesu a is linias de meta. Su tretu tra is duus palus de is gennas, de 3,4 metrus de artaria minima, depit essi de 5,6 metrus. Is duus palus funti unius fra issus de unu palu postu de trevessu, su lau de susu depit essi a 3 metrus de su terrenu.
Rolus de is giogadoris
A is ottu giogadoris ca cumponint prima,segunda e terza linia, ddi nanta "innantis" ("avanti"): issus funti is chi si cuntendint is "accioccus" e is "remittias lateralis". S'accioccu podit essiri serrada o oberta: in ddunu accioccu serrau ddu ant 5 giogadoris po parti e minimu atrus 5 giogadoris abarrant accanta fincias candu ddu at s'obertura de su giogu, mentris in ddunu accioccu obertu (ruck) ddu ant unu o prus giogadoris a camba a deretu toccamentu cun s'avversariu candu sa boccia est in terra. In s'ordinanza in campu, a palas de is "innantis" abarrant is duus "mesanus" ("mediani"), a palas de is mesanus abarrant quattru "tresquartus" ("trequarti") e a palas de is tresquartus ddu at s'"estremu" ("estremo"). S'utility back est unu giogadori particolari ca podit fai diversus ruolus de tresquartus. Is atletas de ogna ruolu, in is scolas de tecnica po principiantis, imparant a fai s'azioni prus importanti, su "placcaggiu". In dduna partìa si podint fai massimu 7 sostituzionis.
In su rugby union, sa varianti prus diffundia in su mundu, is rolus de is giogadoris in campu funti is sighentis (inglesu-italianu-sardu):
15 - Fullback - Estremo - Estremu
14 - Right wing - Tre quarti ala aperta destro - Tres quartus ala oberta destru
13 - Outside center - Tre quarti centro (centro esterno) - Tres quartus centru (centru de foras)
12 - Inside center - Tre quarti centro (centro interno) - Tres quartus centru (centru de intru)
11 - Left wing - Tre quarti ala chiusa sinistro - Tres quartus ala serrada de manca
10 - Fly-half - Mediano d'apertura - Mesanu de obertura
8 - Number 8 - Terza linea centro - Terza linia centru
7 - Openside flanker - Terza linea ala (flanker destro) - Terza linia ala (flanker destru)
6 - Blindside flanker - Terza linea ala (flanker sinistro)- Terza linia ala (flanker de manca)
5 - Lock (2nd row) - Seconda linea - Segunda linia
4 - Lock (2nd row) - Seconda linea - Segunda linia
3 - Tighthead Prop - Pilone destro - Piloni destru
2 - Hooker - Tallonatore - Carronadori
1 - Loosehead Prop - Pilone sinistro - Piloni de manca
Comenti si contant is puntus
Ogna meta fata balit cincu puntus. Sa squadra ca at fatu una meta tenit deretu a una puntada de pei de conversioni o mudanza ca balit duus puntus: su carci si donat de sa posizioni e perpendicolari a su puntu aundi s'est fata sa meta cicchendi de arziai sa boccia prus in artu de su palu trevessu de sa genna. Atrus tipus de carcis funti is de castigu e de rimbalzu ca chi arrenescint donant tres puntus. A su carci de castigu comenti su de mudanza ddi nanta assentau poitta sa boccia est firma in terra invecis su carci de rimbalzu benit fatu in dduna azioni de giogu a pustis de essi fattu rimbalzai sa boccia in su campu.
Mudadas in su contu de is puntus
Is puntus furint introdusius, a su mancu in s'Inghilterra, in su 1886: in su tempus ant'a acabai peri poitta est istetiu postu su carci de mark (boccia pigada primu de tocai in terra) (introdusiu in su 1891 - pesau po contai is puntus in su 1977). Sa mudada a su mancu po sa RFU inglesa at a essi sa sighenti:
Fincias a su 1893 nci furint maneras unu pagu diversas, de Paisu a Paisu, de contai is puntus.
Rugby a 15 in Italia
Su rugby a 15 in Italia si giogat de casi 100 annus e su svilupu suu prus mannu s'est tentu candu ant cumenciau a s'affermai, peri a foras de s'Itàlia, giogadoris de scola italiana comenti Sergio Lanfranchi, Mario Battaglini e Paolo Rosi.
In su 1987, annu de sa primu Coppa de su Mundu, est toccau propriu a s'Italia giogai sa primu partia in totu de custa competizioni, peri chi iat pigau unapiastada contra sa Noa Zelanda.
S'11 martzu 2006 po sa primu borta s'Italia est arrenescia a conchistai unu puntu a foras de domu in su Ses Nazionis accabbandu paris 18-18 a Cardiff, contra su Galles.
Su 24 febbraio 2007 est un'atra data storica po sa nazionali italiana: prima bincida a foras in totu azura in su 6 Nazioni in Murrayfield, cun su punteggiu de 17 a 37. Su 6 Nazioni de cuss'annu est nomenau in sa storia comenti su primu cun duus bincidas. Difatis a pustis de petti duas cidas de s'attoppu storicu de Edimburgo su 10 de martzu de su 2007 sa squadra italiana bincit po 23 a 20 contra sa squadra gallesa in ddunu stadiu Flaminio totu prenu. Cun custa bincida s'Italia arrenescit a binciri su Galles po sa primu borta in sa storia in su Ranking mondiali ponendusì a s'8u postu.
Su 12 martzu de su 2011, s'Italia fait un'atra impresa storica bincit in su Ses Nazionis po sa primu borta, in dduna gara grandu tirada, is titulatissimus francesus po 22-21.
Su 17 martzu de su 2012, s'Itàlia at bintu in su Ses Nazionis contra sa Scotzia s'unica sua partia de custa edizioni de su torneu, lassandu a sa Scotzia e totu sa "Cullera de linna", ca benit "binta" de is squadras ca perdint totus is partias de su Ses Nazionis.
Su campionau rugbisticu prus artu est s'Eccellenza, postu in fatu de 3 campionaus Nazionalis, Serie A, Serie B, postus in fatu issus e totu de is campionaus regionalis de Serie C e de Serie D e is ligas prus piticas dilettantisticas. De su 2010 duas squadras italianas pigant parti a sa Celtic League.
Su rugby in Sardigna
In sa stasoni 2011-2012, ddu ant duas squadras sardas in sa Serie A2 de Rugby a 15 s'Amatori Rugby Alghero e s'Amatori Rugby Capoterra. Sa A2 est su campionau de segunda divisioni, a suta de s'Eccellenza, est dividìu in duus gironis A1 e A2, is primas duas classificadas de de su propriu gironi giogant is play-off po andai in s'Eccellenza.
Televisioni
Partias de rugby de diversas specialidadis e competizionis funti trasmittias d'ogna dii de medas emittentis nazionalis e localis in su mundu: inoa arremonaus sceti ca in Italia su torneu Ses Nazionis fudi trasmittiu de sa RAI, giai de candu is nazionalis ammittias furinti cincu, cun su comentu de Paolo Rosi, in segus fincias a s'edizioni 2009 est istetiu trasmittiu in craru in La7, cun comentu de Cecinelli e Mazzariol, ma de su 2010 is partias de su torneu funti trasmittias in deretta in Sky Sport e in differia in La7. Gratzias a unu accordiu cun sa Rai, invecis, is partias de su campionau professionali italianu prus mannu benint trasmittias in Rai Sport satelliti e digitali terrestri e peri in streaming in su giassu http://www.raisport.rai.it/. Sempri Rosi iat comentau medas partias de sa nazionali po Campionato europeo per Nazioni di rugby e ; est craru ca su campionau mondiali de rugby a 15 est sa competizioni rugbistica prus sighìa e tandu est peri s'eventu televisivu prus commerciali: 30 segundus de pubblicidadi in sa finali costat tanti dinai ca sceti is multinazionalis si podint permittiri.
Is competizionis Tri Nations, Super 15, Heineken Cup, National Rugby League e Super League funti a su solitu trasmittius de eurosport e Sky Sport; is campionaus mundialis e is prus importantis competizionis de rugby a 7 in su tempus passau funti istetius trasmittius de Sky Sport e sportitalia; custa trasmittit de pariccius annus Total Rugby: programma de un'ora condusiu ogna giobia de s'ex rugbista de Serie A Luca Tramontin e de sa giornalista Daniela Scalia. Is primus edizionis de su Tri Nations furinti istetias trasmittias in differia de TMC Monte Carlo ca degaici iat donau a is amadoris italianus sa possibilidadi de biri medas partias in craru.
=Torneus prus mannus=
Rugby a 15
Rugby a 13
Rugby a 7
Su rugby piticu o mini rugby
Su giogu de su rugby serbit meda po educai poita imparat su rispettu po s'avversariu e s'arbitru (imparus ca atrus sport no donant o chi ddu 'onant non in sa "cantidadi" ca serbit). In prus a sa socializzatzioni, a su rispettu de is principius e de is regulas, su mini rugby donat s'opportunidadi po is pippius de si ponniri facci a pari cun sa aggressividadi insoru e de is atrus in ddunu giogu. In particulari, sa Federazione Italiana Rugby tenit una parti dedicada a sa promotzioni de su mini rugby in is scolas, auba benint attivaus progettus po s'educazioni e a sa formazioni de is studiantis. S'allegat de mini rugby in is piccioccus cun dduna etadi intr'e is 5 e is 12 annus est a nai is piccioccus ca giogant in is under 6;8;10;12. Su mini rugby in prus est unu giogu ca favoressit sa socializzatzioni e integratzioni: podint giogai in squadras amescuradas sia pippius ca pippias, in prus peri piccioccus diversamente abilis.
=Affroddius= In is partìas de Rugby no benit mai sonada sa canzoni "We are the champions" de su grupu inglesu Queen, comenti invecis si fait in medas atrus sport, poitta tenit sa fràsia "No time for losers" ("No ddu'at tempus po chini perdit") ca est cunsiderada de arreulu po is avversarius. Eppuru a pustis de sa finali de su mondiali de rugby de su 2003 bintu de s'Inghilterra, custa canzoni est istetia sonada.
Nelson Pereira dos Santos
Est istadu unu protagonista in sos annos '60 de su movimentu artisticu de su Cinema Novo.
Gioja
Gioja est sa die de sa chida frae su Mèrcuris e su Chenàbura, dae su latinu Iovis dies, die de Giòve.
Mèrcuris
Mèrcuris est sa die de sa chida frae su Martis e su Giòvia, dae su latinu Mercurĭi dies, die de Mercuriu.
Unu mèrcuris famadu est su Mèrcuris de sas Chijinas.
La Civiltà Cattolica
La Civiltà Cattolica (Sa Tziviltade Catòlica) est una rivista de cultura, pubblicada in Napoli in su 1850. Primu Direttore Carlo Maria Curci fiat gesuita. Oe est pubblicada in Roma. Essidi ogni 15 dies. Fortzis sa Rivista italiana pius antiga, chi est ancora pubblicada.
Premiu Oscar
Is Academy Awards, prus connotos cun su nùmene Premiu Oscar, sunt presentados ogni annu dae s'americana Academy of Motion Picture Arts and Sciences (AMPAS) comente reconnoschimentu pro meritos de professionalidade manna me s'indùstria tzinematografica, cumpresos registas, atores, etc. Sa primu tzerimònia est istada fata su 16 de maju de su 1929, in Hollywood, California.
Leeuwarden
Sa tzitade contat unos 95.000 abitantes.
In su 2018 at a essere Capitale Europea de Cultura, impare a Valletta.
Cinema Novo (cantone)
Sas peraulas
"Su film cheriat narrere "Deo so su samba" sa oghe de su monte ada istrazzadu su telone de su cinema e ana incomintzadu a leare fromma visiones de sas cosas mannas e minores chi nos ana fattu creschere e nos sun fatende creschere ancora tottu e medas: Deus e su Diaulu, Vidas Siccas, sos Fosìles, sas Canaglias, su Preideru e i sa Pitzinna, su Fiera Manna, S'isfida Ateras rejones, ateras rejones subra sas abilidades de su Brasile ateros arrejonamentos subra su sistema de su Brasile Sa Bossa Nova at fattu proa nos at salvadu in sa dimensione de s'eternidade Pero inoghe josso "Sa vida ateru no est si no sa meidade de nudda" Ne moriat ne affrontaiat su problema, pediat solutziones e ispiegatziones E pro custu chi sas imagines de sa natzione de custu cinema sun intradas in sas peraulas de sas cantones sun intradas in sas peraulas de sas cantones
Primu fini sas chi ispiegaian E i sa música si frimmaiat pro pensare Ma fit gai bellu chi s'esserat frimmada Qui sa zente no cheriat protestare Daboi fini sas imagines qui asciuconaian E ja si cherian cantare ateras peraulas De ordine e disordine de macchìne De anima a mesa-notte e de indústria E sa Terra est intrada in trance E in su sertão de Ipanema In trance, é, in su mare de Monte Santu E sa lughe de su cantu nostru e sas boghes de su poema Nezessitaian de si transformare tantu Qui su samba cheriat narrer:Deo so su cinema Qui su samba cheriat narrer:Deo so su cinema
Poi est naskidu s'anghelu, benzeit su Bandidu Meteorango Hitler, Terzo Mondo, senza custu ranzolu, famine de amore E su film neseit: "Chelzo esse' poema" 0 pius ancora: "Chelzo esse' film, e film e film" Astrintu in su limite de su gutturu de su diaulu Torrare a Atlantide e oltrepassare s'eclissi Bocchire s'ou e bidere sa vera rughe E como su samba narat: "Deo so sa lughe" De sa lira de su dilliriu, dae sa liberazione de Xica De ogni nudidade de india de fiore de Maccabea e de Asa Branca Su nomene meu est Stelinha, est Innotzentzia Deo mi naro Orson Antonio Vieira Conselheiro de Pixote Super ateru Chelzo esse' betzu, e torra eternu, chelzo esse' torra nou Chelzo esse' sa banda de sos feos e una gemma jara "Deo so su samba", viva su cinema - Viva su Cinema Novo"
- peraulas de Caetano Veloso, 1993
Tèmpiu
Tèmpiu (in italianu Tempio Pausania, in gaddhuresu Tèmpiu), est una tzitade de 14.100 ab. in su nord de sa Sardigna, in sa Caddura. Sede de Pìscamu (diotzese de Tèmpiu-Ampùrias) e de tribunale.
Nou Brunswick
Su Nou Brunswick tenet istèrrida de 71 355 km2 e populatzione de 751 171 bividores. Una parte de tres de sa populatzione est de limba mama limba frantzesa e bivet in su norti e in s'estu de sa provìntìnzia, is àteras duas partes de tres est limba mama inglesa. Est sa sola provìntzia a tènnere duas limbas uffitziales.
Sa capitale est Fredericton, chi est una de is tres biddas prus mannas impare a Moncton, e Saint-Jean. Sa prus manna bidda unilingua francòfona est intames Edmundston, chi est fintzas sa majore de su Canada a foras de su Québec.
Su territòriu de su Nou Brunswick est bìvidu de a su mancu 10.000 annos e sa provìntzia est istada costituida uffitzialmente su 16 de austu 1784. Est una de is batos provìntzias fundadoras de sa cunfederatzione in su 1867.
Kinshasa
Kinshasa (in lingala: Kinsásá; fintzas a su 3 de maju 1966 in frantzesu Léopoldville o, prus pagu connotu, in olandesu Leopoldstad) est sa capitale e sa prus tzitade manna de sa Repùblica Democràtica de su Congo. S'àrea metropolitana sua est sa de tres prus mannas de Àfrica cun prus de 17.000.000 de bividores a pustis de sa de Su Càiru e sa de Lagos. In s'ordinamentu amministrativu de su paisu, Kinshasa est siat una tzitade siat una provìntzia (in manera anàlogu a Parigi in s'ordinamentu frantzesu, chi est siat una tzitade siat unu dipartimentu).
Kinshasa est sa prima tzitade de limba frantzesa a su mundu, in antis a Parigi e Montréal. Kinshasa s'agatat acanta meda a Brazzaville, capitale de sa Repùblica de su Congo. Ddas istèsiat isceti su Riu Congo, su chi nde faghet sas duas capitales prus a curtzu de su mundu, a pustis de Roma e Tzitade de su Vaticanu.
Bento de Góis
Bento de Góis (Vila Franca do Campo, 1562 – Jiuquan, 1607) est istadu unu gesuita portoghesu. Su propositu sou (1602) fudi de arrivare in Cina po terra, sighinde s'antiga Via de sa seda, e  andende addae de s'Himalaya. Pàssada sa Grande Muraglia e arrivada Suchon a poi de 4000 chilometros. Moridi fortzis avvelenadu.
Bonette
Su bonétte est unu capeddu de sa tradizione sitziliana, calabresa, sarda e corsicana.
S'erentzia si la depet chircare in sa nobiltade inglesa de su Settichentos, dae cughe aìant importau sa moda in Sitzilia e Calabria a s'acabu de s'Ottichentos e sos primos annos de su Novichentos, in ube a che l'aer postu in conca fit chie ghiabat un'auto. A sa fine, pro more de sos cuntatos chi sa Sardinna teniat dae cussu periodu in sus chin s'Italia meridionale, su bonete est arribau fintzas in ibe.
Su numene in sardu est bonette, ma cussu chi menzus si connoschet est su sitzilianu coppola, ca est devenniu populare in Italia intrande puru in sa limba sua; su vocabulu benit dae s'inglesu cap, chi a sua borta derivat dae su latinu caput (conca). In atteros dialettos isolanos si zerriat Gigìa, Bicicleta, Berritta
Pallàdiu
Su pallàdiu est unu elementu chìmicu chi currispondet a su nùmeru atòmicu 46 e su simbulu sou est Pd.
U2
Is U2 sunt unu grupu de mùsica rock irlandesos formados in Dublinu in su 1976. Su grupu est cumpostu dae Bono (cantadore), David Howell Evans in arte The Edge (chiterrista), Adam Clayton (bassista) e Larry Mullen Jr. (batterista).
In sa carriera issoro ant bèndidu prus de 150 milliones de discos e retzepidu su prus mannu nùmeru de totus is àteros grupos de Grammy Awards (22 prèmios) e podent èssere cunsiderados comente unu de is grupos prus famados internatzionalmente e una de is mègius bandas in s'istòria de su rock.
Fintzas dea is esòrdios, is U2 si sunt interessados a sa chistione irlandesa e a su respetu de is deretos tziviles, imprentende s'atividade artìstica cun custos temas sotziales. In prus is U2 sunt unu de is pagos grupos a custu tempus chi si podent bantare de àere sighidu sa carriera cun sa matessi formatzione originale.
Ìsula de Wake
S'Ìsula de Wake (in inglesu: Wake Island, fintzas narada Wake Atoll) est unu territòriu organizadu e no acorpadu de sos Istados Unidos de Amèrica postu in s'Otzèanu Patzìficu setentrionale e incluidu in sas ìsulas perifèricas minores. Tecnicamente est amministradu de su Ufìtziu de sos Affàrios Insulares de su Ministèriu de s'Internu.
Marzahn-Hellersdorf
Marzahn-Hellersdorf est su de deghe distretos de Berlinu, Germània, istituidu in su 2001 cun s'unione de is distretos de Marzahn e Hellersdorf. S'agatat in su nord-est de sa tzitade e allàcanat cunis distretos de Lichtenberg in s'ovest e Treptow-Köpenick in su sud; in su norte cun is Landkreis de Barnim e in s'estu cun su de Märkisch-Oderland.
Istòria
S'istitutzione de Marzahn remontat a su 1979 cun s'ischirriamentu dae Lichtenberg. Sa costitutzione sua fiat incuadrada a intro de unu progetu de fraigu de domos in iscala manna (Großwohnbausiedlung) isvilupadu dae sa Repùblica Democràtica Tedesca intre is annos '70 e '80. In su 1985, is bighinados de Hellersdorf, Kaulsdorf e Mahlsdorf aiant costituidu su distretu de Hellersdorf, abarrende Marzahn costituidu isceti dae Marzahn (Bighinadu) e Biesdorf. Cun sa riforma amministrativa de Berlinu de s'annu 2001, is duos distretos fiant integrados in unu solu chi aiat adotadu su nùmene de Marzahn-Hellersdorf.
Onanie
Onanie est una bidda de sa Meria o Provìntzia de Nùgoro in sa Barbàgia de Ollolai, s'agatat a 482 metros supra de su mare e giughet 473 bividores.
Su nùmene
Su topònimu Onanie diat dèvere èssere preromanu, e fàtzile chi siat de s’istratu linguìsticu protosardu. A seguru imbetzes su nùmene italianu de como, ossìtonu, est postu dae sos cartògrafos piemontesos in su mesu de su sèculu XIX.
Marzahn-Hellersdorf
Istòria
Onniunu de is chimbe bighinados chi cumponet su distretu perteniat in orìgine a unu distretu amministrativu naradu "Landkreis Niederbarnim" e fiat istadu incorporadu a sa tzitade cun s'istabilimentu de Berlinu Manna in su 1920. Impare cun is duos àteros bighinados Lichtenberg e Friedrichsfelde, fiat parte de Lichtenberg fintzas a su 1979. A sa fine de is annos 1970 mescamente su bighinadu Marzahn fiat creschidu meda a pustis de su fraigu fàbricos abitativos, e fiat fatu pro custu distretu a parte.
A fatu de su fraigu de duas àreas de isvilupu ulteriores (Hellersdorf e Kaulsdorf) su nùmeru de bividores fiat crèschidu aici meda chi su distretu de Hellersdorf fiat istituidu cun s'unione de is tres bighinados de Hellersdorf, Kaulsdorf e Mahlsdorf su 1 de làmpadas de su 1986. Su distreu fiat abarradu indipendente fintzas a su 2001.
Onanie
S'istòria
Sa lista de sos nuraghes est longa, ma pagos sunt mantesos comente si tocat: in custos bi sunt sos nuraghes: Santu Pretu, Salamizzi, Crasta de Jacone, Maindreu, Liugheri, Giacuenu, Sa de Brunnu, Lierì, Pruna, Lapasio, Sa de Rosellu, Monte Succhiatu.
B’at petzi una testimonia de putzu sacru: in Muros d’Àvria, e istùdios fatos pagu tempus a como bi creent unu situ nuràgicu de importu mannu.
Sunt pagas, imbetzes, sas testimonias de su tempus de sos romanos, carchi soddu e pagos trastes.
In su tempus bizantinu bi fiat imbetze su cultu de Sant’Elene e de Santu Gòsomo e Domeanu, e lu mustrant sas cresieddas chi lis ant fraigadu.
In s'edade mèdia, Onanie fiat parte de su Giuigadu de Gaddura, e incruidu in sa Curadoria de Bitzi. Sa cresiedda de Santu Pretu est un'ammentu de su tempus pisanu, e est fraigada in su de XII sèculu, e cunsacrada Parròchia. In su 1335, a pustis de sa conchista aragonesa, su sartu est parte de su chi fiat cuntzèdidu a Giuanne de Arborea. In sos annos imbenientes sos sordados de su giùighe lompent a sa bidda, ma chene profetu perunu pro Onanie.
In su 1388 cumintzat a mudare bentu:, sa Villa Donani est mentovada in un’atu de paghe intre Lionora de Arborea e Giuanne de Aragona. In su 1410 su giuigadu nche ruet e Nicolò Turigni, chi reghiat sa castellania de Pasada, otenet pro fèudu sas villas de Onanie e de Bitzi. A bia de su mesu de su 1500 nche tramudant sa Parròchia a sa crèsia de Santa Maria; oe bi nd’abarrat petzi carchi muragadda.
Cando in su 1720 sa Sardigna colat dae sos ispagnolos a sos Savoja, si faghent sas Provìntzias de Tàtari e de Casteddu, Onanie nch’est in sa provìntzia de Tàtari, in su mandamentu de Bitzi cun Goreai, Lùvula, Orane e Osidda.
Ìsula de Wake
Sunt istadas iscobertas in su 1567 dae Álvaro Mendaña chi ddis aiat dadu nùmene de San Francisco.
Onanie
S'istòria
Prima die de Ghennàrgiu de su 1891 su Comunu de Lùvula serrat e l’aunint a su Comunu de Onanie, ma a pustis de avolotu intre sa gente de sas duas biddas, sos Comunes sunt torra partzidos.
Petzi a pustis de sa sigunda gherra b’at una prosperidade noa, dae sos datos de su tempus ischimus chi in Onanie in su 1961 b’at 1.459 residentes.
Sa cultura
In sos ùrtimos annos sas pratzadas de meda dominàrios las ant imbellidas cun sos murales.Custas òperas, cumandadas dae s'Amministratzione Comunale las at pintadas in sos annos dae su 1994 a su 1990 su pintore bitzichesu Diegu Asprone: sunt òperas de arte a beru, in ue s'artista contat momentos de sa bida colada, e avenimentos de importu mannu pro s'istòria de sa bidda. In prus b'at finas pinturas ue b'at figuras religiosas, mescamente de sa passione de Gesùs, chi si podent mirare in sos muros de sos gùturos chi nche leant a sa crèsia printzipale, e chi acumprint in sas formeddas de brunzu de s'iscultore sardu Pinuccio Sciola chi frunint su portale de sa crèsia.
Printzipiende in su 1992 Asprone comintzat sos afriscos chi contant sa bida de sos santos in antis in sa crèsia de Santu Frantziscu, e a pustis in sa crèsia de Santu Gòsomo e Domeanu. Bellos sunt finas sos murales fatos in su 1993 dae sos istudiantes de s'Acadèmia de Brera, Facultade de Architetura de su politècnicu de Milanu, diferentes siat pro sos temas, siat pro sa tècnica de pintura chi ant impitadu.
Sas festas
Sas festas printzipales de Onanie sunt tres: Sant’Antoni, Santu Bachis, e santu Frantziscu.
S'ùrtima domìniga de maju si festat a Santu Bachis, in su santuàriu cunsacradu a isse, a pagu tretu dae sa bidda. Sa festa est sentida dae totu sa gente, e finas sos emigrados bi ghirant frecuente. Tres dies de divagu pro totu sa comunidade chi bi leat parte pro totu su tempus, contivigiende sos pranzos e sas chenas, e ballende e cantende.
Sa festa de Santu Frantziscu a su sòlitu la contivigiant sos giòvanos de sa bidda, e rughet sa segunda domìniga de Santugaine. Su mangianu de sa festa, a su santu lu ponent in unu camieddu imbellidu cun tiàgias recamadas e frores, e nche lu leant dae sa cresiedda sua a sa crèsia de su coro de Gesus. Su borta de die a pustis de sa missa b’est sa professone chi moet dae sa parrochiale finas a sa cresiedda de Santu Frantziscu cun caddos e costùmenes.
Onieri
Su nùmene
Sos betzos contant chi sa bidda fiat rica de fundos de olia e chi in su tempus de sos romanos fiat una lùssia de granu.
Su primu chi mentovat su nùmene UNIFERI in unu testu iscritu est istadu Sella, in Rationes Decimarum Italiae Sardinia, in sos annos 1341 e 1346-50.
Sardigna/logudoresu
Sa Sardigna est un'ìsula de su Mare Mediterraneu occidentale, posta a unos 200 km dae sa peninsula italiana, su matessi de sa Tunisia, unos 300 km dae sa Ligùria e 500 dae s'Ispagna. Sa terra prus a probe est sa Corsica, appenas 11km.
Geografia
Sa fromma de s'ìsula est cussa de unu retàngulu longu, de unos 260km in diretzione NS e unos 120 in sa EO. Sa punta a N est sa bidda de Longone (Lungoni in galluresu), sa de S su Cabu Teulada. Sos mares chi l'inghìriant sunt su Mare Tirrenu a E e su Mare de Sardigna a O. S'àrea est de ca. 24.000km², s'oru de mare de unos 2400 km.
Onieri
Su sartu
Su territòriu granìticu est totu unu montigru, bundantes sunt sos pàsculos, ma peri sos padentes: sa Serra, sos Sètiles, su Berre, ricos de èlighes, ogiastros e chercos. Bundante est peri sa tupa mediterrànea. Su frùmene de prus importu est su Rivu Mannu.
S'istòria
Su sartu de sa bidda est ricu de istigas archeològicas: domus de janas e nuraghes. Sa prus importante est cussa de Sas Concas, a curtzu de su bìviu pro Onieri, in sa 131. Sa necròpoli est istuvada in sa pala de unu monte de trachite, contat 20 tumbas a suta de terra e non totu sunt a bista; de mentovare duas chi ant petroglifos ischemàticos de persones a conca a giosso. Est su cumplessu ipogèicu prus mannu de sa Barbàgia.
Sardigna/logudoresu
Geografia
Monte po su 13,5 %, montigru po su 68 % e pianu po su 18,5 %. Su monte pius altu tirat 1834m (Punta La Màrmora), in sa serra de su Gennargentu in sa zona centrale, tra su nuoresu e s'Ozastra. Dae su Gennargentu naschet su Flumnedosa su segundu fiumene de sa Sardigna.
Onieri
S'istòria
B’at peri unos cantos nuraghes (20), su prus nòdidu est su nuraghe Ola, pagu a tesu dae sa bidda. At petzi una turre, e unu diàmetru de 12,70 m. e un’artària de 10 m. Bene costoida est peri sa “tholos”, arta 8,8 m., chi at in s’aposentu tres nitzos postos a rughe.
Sardigna/logudoresu
Geografia
Su tempus tirat a su sicu, in istiu e in ierru. Sa temperadura mèdia est de 14-18 °C, cun cambiamentos mannos intre pranu e monte, istade e ierru: si podet passare de is -2 o -3 a is 30 °C. Su bentu podet esse forte meda, ispètzia su bentu estu (de NO). Proit pagos, 400-600mm a s'annu, cun diferèntzias mannas intre monte e pranu, oru de mare e terra aintru.
Onieri
Sa cultura
Nòdidu est su càntigu a tenore, reconnotu in su 2005 patrimòniu de s'umanidade dae s'UNESCO. In Onieri bi sunt su tenore Santa Rughe e Su Tenore Santu Gabine.
Sardigna/logudoresu
Geografia
Bi at finas unu lagu naturale, su lagu Baratz, in su NO de s'ìsula, in territoriu de Tàthari e de S'Alighera. Sos rìos sunu pagos: de N a S su Coghinas, su Mannu (de Tàthari), su Temu, su Cedrinu, su Tirsu, su Frumindosa, su Mannu e su Cixerri. Sos àteros sun rios, sicos in parte de s'annu. Su frùmene prus longu est su Tirsu, chi tirat 159km e isbucat in su Mare de Sardinna apustis de aere tocadu sa tzitade de Aristanis.
Istòria
In s'annu 1324, sos Aragonesos conchistant Casteddu cun s'agiudu de su giuigadu de Arbaree, boghende a foras sos Pisanos. Est sa nàschida de su Rennu de Sardigna. Dae su 1354 a su 1420, cun fases divressas, addurat sa gherra intro de su rennu aragonesu e su giuigadu arbaresu, s'ùrtimu abarradu de sos bàtoro rennos sardos antigos. Pessones de importu de cuddu perìodu de gherra e pestilèntzias sunt su giùighe arbaresu Mariane IV e sa fìgia sua Eleonora, Eleonora de Arbaree. In su 1420 s'ùrtimu giùighe, Guillermu de Narbona, bendet su tìtulu giuigale a su re de Aragona pro chentumìgia fiorinos de oro. Abarrat unu rennu solu, in s'ìsula, su Rennu de Sardigna, prima cadelanu e a pustis ispannolu. Cun sos cadelanos e sos ispannolos sa Sardigna connoschet su feudalismu e s'abarat pro sèculos isulada e a fora de s'istòria.
In su 1720 sa corona colat in conca a sos ducas de Savoia, chi in custa manera si faghent res. De importu, suta sos Piemontesos, su perìodu "revolutzionàriu" de sos annos 1793-1796, cun unu protagonista mannu: Giomaria Angioi. Su Rennu de Sardigna durat cun totas sas prerogativas suas fintzas a su 1847, cando su re Càralu Albertu cuntzedit s'"Unione Perfetta" cun sos istados continentales de su rennu. In su 1861, a pustis de sas duas primas gherras de indipendèntzia italiana e de sas conchistas garibaldinas, mudat nùmene in Rennu de Itàlia.
In su sèculu de binti sunt de ammentare sos fatos de sa Brigata Tàtari in sa Prima Gherra Mundiale, dae chi s'est ischidada torra s'identidade e su natzionalismu sardu. De su 1921 est sa nàschida de su Partidu Sardu de Atzione, fundadu, cun àteros, dae Emìliu Lussu.
In sos annos 50 ant picadu comintzu fatos noos. Est istada bogada sa malària, gràtzias a su dinare de sa fundatzione Rockefeller, e custu est istadu unu fatu bonu pro sas populatziones de sas marinas e su turismu. In su matessi tempus sunt istadas impostas però sas tzerachias militares: mìgias e mìgias de ètaros leados a sas atividades econòmicas e postos suta sa cumpetèntzia militare de sa Nato e de sos americanos. De sos annos '70 imbetzes est su "Pranu de Rinàschida", una leze de s'istadu italianu chi cuntzediat dinare meda pro fraigare industrias mannas in Sardigna. Gai sunt nàschidos sos polos chìmicos in Otana, Portu Vesme e Portu Torres, e sas rafinerias in Sarroch. Ma, a pustis de tantos annos, si podet narrer chi est istadu unu faddimentu cumpretu, unu faddimentu econòmicu, ambientale e sotziale puru, ca sos problemas de sa modernizatzione de sa Sardigna sunt abarrados bell'e totus e nde sunt nàschidos àteros noos.
Sa Regione
Sa Sardigna est una de sas 5 regiones autònomas a istatutu ispeciale de Itàlia. Sa Sardigna est s'ùnica Regione de Itàlia (imparis cun su Veneto) chi sos bividores hant de manera ufitziale su nùmene de «popolo» dadu dae su Parlamentu italianu.
Assentada in sa Costitutzione de sa Repùbrica Italiana, est nàschida in su 1948. Sas primas eletziones sunt istadas fattas in su 1954.
Oe, su presidente de sa Regione est Frantzìscu Pìgliaru
Sa Regione tenet 8 provintzias:
Provìntzia de Aristanis (cap. Aristanis) Provìntzia de su Campidanu de Mesu (cap. Seddori e Biddexidru) Provìntzia de Carbònia-Igrèsias (cap. Carbònia e Igrèsias) Provìntzia de Casteddu (cap. Casteddu) Provìntzia de Nùgoro (cap. Nùgoro) Provìntzia de Ogiastra (cap. Tortuelie e Lanusè) Provìntzia de Tàthari (cap. Tàthari) Provìntzia de Terranòa-Tèmpiu (cap. Terranòa e Tèmpiu)
Chenàbura
Chenàbura o cenabra in campidanesu est sa die de sa chida frae su Giòvia e su Sàbadu. Chenabura/cenabra podiri benni de su latinu coena pura, sa cena sacra prima de su sàbadu po is ebreus.
Sardigna/logudoresu
Cultura
Sa Sartiglia: Aristanis Su Redentore 29 Austu: Nùgoro Sa essida de sos Candaleris (La faradda di li Candareri) 14 Austu: Tàthari Sa essida de sos Candaleris 14 Austu: Nùivi Sos martires turritanos: Portu Turre Sa festa de Santu Simpriziu 15 Maju: Terranòa Sa festa de Sant'Efisiu:1 Maju: Casteddu
Onieri
S'economia
Dae sos primos de su '900 su territòriu est istadu coltivadu a trigu e a laorera. S'atividade prus praticada est dae su tempus antigu su pastoriu, peri pro more de sa mannària de su sartu comunale. Sa prus parte de sa populatzione traballat in su setore tertziàriu e in s'edilìtzia.
Estevan (Saskatchewan)
Estevan est una bidda de unos 11.000 bividores de su Cànada, chi s'agatat in sa provìntzia de Saskatchewan.
Onieri
Sas festas
Sas festas nòdidas sunt:
De importu est a mentovare peri su Carrasegare de Onieri cun sa mascara sua, su Maimone, torrada a bogare a pitzu dae unos cantos annos, gràtzias a s’ammentu de sos betzos. Est una màscara chi non si cugùgiat sa cara cun caratzas de linna, ma in cara giughet petzi unu pagu de tzitzieddu de suèrgiu brusiadu. Sunt bestidos comente sos pastores antigos de sa Barbàgia: bestire de belludu nieddu o iscuru, camisa bianca, cambales, bonete, su sacu de fresi, una genia de mantella cun su cugutzu de fresi, su gabbanu, sas peddes de mascru berbeghinu o de angione. Sas fèminas sunt bestidas cun issallos e mucadores nieddos e gunneddas iscuras.
In ghennàrgiu si festat Santu Antoni, in sos bighinados s’allumat sos fogos e b’at cùmbidu de durches e binu.